  Майя Бывальцева Вузъёсты нуллонэз чакланэз кужмоятыны малпало Удмуртиын. Терроризмен нюръяськонъя ӧрилэн 1-тӥ шуркынмонэ ортчем кенешоназ сыӵе ӵектон сётӥз элькунлэн тӧроез Александр Соловьёв. «Ваньмы адӟиськомы, автомобилен вузъёсты нуллон арысь аре будэ. Нуись-ваись компаниослэн юрттӥськетсылы кулэясько огазеяськонъёс но, кунмуртъёс но. Но али ужась катрадлык со вузъёс пӧлысь кышкытлык ваисьёссэ шараяны уг сёты», — вераз улосвыллэн кивалтӥсез. Удмуртиысь транспортъя но сюрес возёсъя министр Виктор Вахромеев верамъя, та ласянь ужпумъёсты сэрттон-пертчон понна таӵе пумкылъянъёс кутэмын: вузъёсты басьтон но сётон интыосын чакланэз кужмоятон, видеокамераос пуктон, предприятиосты возьманэз кужмоятон. Кенешонэ та удысын ужась компаниослэн кивалтӥсьёссы пыриськизы, соос веразы, кышкыттэмлыкъя кыӵе амалъёсты куто асьсэ дорын. Йылпумъяса, транспортъя министерствоез улосвылысь нуись-ваись компаниослэсь реестрзэс кылдыны куризы, нош предприятиосты — федерал катрадлыке пыртэм воштонъёс сярысь ивортодэтъя стендъёс кылдытыны но ӧнерчиоссылы ватсаса валэктонъёс сётыны. Тегъёс: Мерлык Транспорт Удмуртия АлександрСоловьёв ВикторВахромеев кышкыттэмлык  